Аляксандр Чартарыйскі памёр недзе ў канцы 1470-х гадоў (яго апошняе ўпамінанне даутецца 1477 г.). Ад позняга шлюбу, заключанага, напэўна, пасля вяртання ў ВКЛ, у яго засталіся юны сын Сямён і дачка Аўдоцця, якая выйшла за знатнага ўцекача з Маскоўскай дзяржавы, удзельнага князя Андрэя Мажайскага. У князя Чартарыйскага была яшчэ дачка, выдадзеная за князя Івана Шаховіча з роду смаленскіх князёў (родапачынальніка князёў Саламярэцкіх), але яе імя ў крыніцах, што дайшлі да нас, не захавалася. Напэўна, яна памёрла рана.